Diari Oficial de la Generalitat Valenciana


Sumari del DOGV 5120, del 24-10-2005 (2005/11986)

RESOLUCIÓ de 5 d'octubre de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE) sobre els fons d'ajudes socials corresponents als anys 2000, 2001, 2002, 2003, 2004 i 2005 i següents (Codi núm. 8000062).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/11730


Data del document
:   05-10-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 5 d'octubre de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE) sobre els fons d'ajudes socials corresponents als anys 2000, 2001, 2002, 2003, 2004 i 2005 i següents (Codi núm. 8000062). [2005/X11129]
  
Vista l'acta de l'acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE), subscrit el 30 de setembre de 2005, sobre els fons d'ajudes socials corresponents als anys 2000, 2001, 2002, 2003, 2004 i 2005 i següents, subscrit d'una part per la Direcció General de la Administració Autonòmica de la Conselleria de Justícia i Administracions Públiques, i de l'altra, per les organitzacions sindicals UGT-PV i CC OO-PV, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la comissió negociadora, i que siga dipositat el text original de l'acta.
  
Segon
  
Disposar que siga publicat en el Diari Oficial de la Generalitat Valenciana.
  
València, 5 d'octubre de 2005.- El director general de Treball i Seguretat Laboral: Román Ceballos Sancho.
  
Acord de la Comissió d'interpretació, vigilància i estudi, del conveni entre l'Administració del Govern de la Generalitat i les organitzacions sindicals CCOO i UGT, sobre els fons d'ajudes socials corresponents als anys 2000, 2001, 2002, 2003, 2004 i 2005 i següents.
  
Reunits els membres de la Comissió d'Interpretació, Vigilància i Estudi (CIVE), del II Conveni Col·lectiu per al Personal Laboral al servei de l'administració del Consell de la Generalitat Valenciana:
  
Exposen:
  
Que és intenció, tant de l'administració com de la part social, instrumentar el compliment de l'article 29.3 del II Conveni Col·lectiu del Personal Laboral al servei de l'administració del Consell de la Generalitat Valenciana, sobre ajudes socials corresponents als anys pendents d'abonament fins a la data, i fixar les seues respectives quanties i els procediments per a la seua adjudicació, que hauran de tindre caràcter excepcional, donat el temps transcorregut des dels períodes de meritació. L'Acord instrumenta que l'abonament dels fons d'ajudes socials, referits als anys 2000, 2003 i 2004, es realitze en el present exercici i s'ajorna per als exercicis 2006 i 2007 l'abonament dels anys 2001 i 2002, als quals es refereix la Sentència ferma núm.2/2005, del Tribunal Superior de Justícia de la Comunitat Valenciana. Així mateix, es pretén regular la distribució dels fons d'ajudes socials amb caràcter permanent durant la vigència del II Conveni Col·lectiu.
  
Per tot això,
  
Acorden:
  
Anys 2000 al 2004
  
Primer. Les quanties dels fons d'ajuda social, per als anys pendents, es fixen en les quantitats que s'indiquen tot seguit:
  
Any 2080 192.740 euros
  
Any 2001 0,8% de la massa salarial.
  
Any 2002 0,8% de la massa salarial.
  
Any 8302 509.394 euros
  
Any 6632 485.804 euros
  
Segon. Tindran dret a percebre la quantitat corresponent, en concepte d'ajuda social, tots els treballadors/es en actiu, o en excedència voluntària per atenció de fills o familiars, de l'administració del Consell de la Generalitat Valenciana, en règim de dret laboral, tant de caràcter fix com a temporal, durant el període cobert per la Convocatòria, amb la sol·licitud prèvia.
  
Tercer. El conseller de Justícia i Administracions Públiques convocarà la concessió de les ajudes mitjançant una resolució, que serà publicada en el Diari Oficial de la Generalitat Valenciana, i es concedirà un termini perquè totes aquelles persones que es consideren amb dret a aquestes així ho sol·liciten, mitjançant l'oportú model d'instància i indicant els aspectes i circumstàncies pertinents. Totes aquelles persones, les dades de les quals no consten en els registres i arxius corresponents, se'ls requerirà perquè aporten les proves documentals que calguen.
  
Quart. Es crearà una Comissió de forma paritària, entre l'administració i els sindicats CCOO i UGT (COFOSO), que serà l'encarregada d'estudiar les sol·licituds; la qual, una vegada conegut el nombre de treballadores i treballadors amb dret als fons de cada any, fixarà la quantitat individualitzada, que serà lineal, amb independència de la categoria professional exercida, i proporcional al nombre de mesos complets de serveis. Una vegada determinat, i després del termini d'al·legacions al llistat provisional, elevarà la proposta de resolució al conseller.
  
Cinqué. Les quanties resultants es faran efectives als beneficiaris de la forma següent:
  
- El fons d'ajuda social corresponent als anys 2000, 2003 i 2004 (1.001.918 euros), en desembre de 2005.
  
- El fons d'ajuda social corresponent a l'any 2001, el 0,8% de la massa salarial, en març de 2006.
  
- El fons d'ajuda social corresponent a l'any 2002, el 0,8% de la massa salarial, en gener de 2007.
  
Anys 2005 i següents
  
Primer. Quant als anys 2005 i següents, la distribució dels fons d'ajudes socials es realitzarà de la forma següent:
  
Segon. Tindran dret a percebre la quantitat corresponent, en concepte d'ajuda social, tots els treballadors/s'en actiu, o en excedència voluntària per atenció de fills o familiars, de l'administració del Consell de la Generalitat Valenciana, en règim de dret laboral, tant de caràcter fix com a temporal, que hagen prestat serveis durant l'any 2005 i/o següents, amb la sol·licitud prèvia.
  
En el cas dels fons per pròtesis i ortesis, podran sol·licitar-se aquestes ajudes tant per al propi empleat públic com pels que es prescriguen al seu cònjuge i fills, inclosos com a beneficiaris en el seu document d'afiliació a la Seguretat Social, amb el límit d'edat per als fills de 25 anys, sempre que convisquen amb el sol·licitant i no perceben rendes.
  
Si concorre en ambdós progenitors la condició de personal laboral al servei de la Generalitat Valenciana, només es meritarà una ajuda per cada prestació sol·licitada.
  
No es concedirà cap tipus d'ajuda quan per un mateix concepte la Generalitat haja sufragat en tot, o en part, el motiu de l'ajuda.
  
Tercer. Aquell personal que no haguera prestat servei complet durant l'any objecte de la Convocatòria, veurà reduïda la quantia de l'ajuda, proporcionalment, al nombre de mesos de serveis efectivament prestats, sense perjudici del que disposen els paràgrafs segon i tercer del punt sisé, que també se li aplicarà.
  
Quart. Es crearà una Comissió de forma paritària entre l'administració i els sindicats CCOO i UGT. Dita Comissió serà l'encarregada de valorar les sol·licituds i elevar la proposta de resolució al conseller.
  
Cinqué. La convocatòria anual dels fons d'ajudes socials es publicarà en el mes d'abril de cada any, i el termini de presentació de sol·licituds comprendrà des de l'endemà de la publicació en el DOGV fina al 31 de juliol de cada any. L'activitat del COFOSO s'estendrà des de l'1 d'agost al 31 d'octubre, que s'elevarà proposta de resolució al conseller. Publicada la resolució corresponent l'abonament, es farà efectiu en el mes de desembre de cada any.
  
D'aquesta manera s'abonarà:
  
- El fons d'ajuda social corresponent a l'any 2005, abans de finalitzar l'any 2006.
  
- El fons d'ajuda social corresponent a l'any 2006, abans de finalitzar l'any 2007.
  
- I així successivament.
  
Sisé. Repartiment de fons
  
La Comissió iniciarà els càlculs per a concedir les ajudes dins dels límits establits, i podrà reduir proporcionalment les quanties establides per a cada ajuda, segons l'annex I.
  
En el cas que els recursos pressupostats foren insuficients per a atendre totes les sol·licituds, s'aplicarà una reducció proporcional per al total de les ajudes.
  
En cas contrari, una vegada ateses totes les sol·licituds, si existira algun romanent sense adjudicar, s'augmentarà proporcionalment, sempre que no se supere el valor de les factures i/o límits establits. Una vegada realitzat el repartiment d'excedents, si existira sobrant, passarà a integrar-se en el muntant de les ajudes socials a repartir l'any següent, amb la possibilitat d'estudiar una ampliació de la quantia de les ajudes i/o els motius de la seua concessió, sempre a l'alça.
  
Seté. Classes de fons:
  
A. Fons educatiu:
  
Per al personal laboral i fills menors de 25 anys: consisteix en una ajuda econòmica per a cobrir el cost de la matricula en els estudis universitaris, reglats en centres públics. Només s'abonarà la primera matricula de cada assignatura.
  
B. Pròtesis i ortesis.
  
B.1 Oculars: amb un màxim de 400 euros per tots els conceptes.
  
- Lents de contacte: màxim 200 euros anuals.
  
- Ulleres graduades i substitució de vidres graduats: màxim 300 euros.
  
B.2 Dentals:
  
- Dentadura completa (superior i inferior): amb el límit màxim de 600 euros.
  
- Dentadura superior o inferior: amb el límit màxim de 300 euros.
  
- Empastats: amb el límit màxim de 40 euros, cada un.
  
- Implantes, amb el límit de 300 euros cada un i un màxim total de 600 euros.
  
En les ajudes per pròtesis oculars i dentàries no es requerirà que la prescripció facultativa ho siga de la Sanitat Pública, però sí que haurà d'aportar-se, en les pròtesis de visió, la corresponent graduació òptica.
  
B.3 Auditives, totes aquelles que es prescriguen facultativament per la Sanitat Pública:
  
- Audiòfon: amb el límit màxim de 400 euros.
  
- Fonació: amb el límit màxim de 400 euros.
  
B.4 Ortesis, no cobertes pel Sistema Nacional de Salut, prescrites per facultatiu de la Sanitat Pública:
  
- Plantilles: amb el límit màxim de 100 euros.
  
- Calcer: amb el límit màxim de 100 euros.
  
C. Altres ajudes.
  
C.1 Ajuda per tractaments especials, no coberts per la Seguretat Social, per a persones a càrrec del sol·licitant:
  
- Persona amb una discapacitat en grau igual o superior al 33%, import màxim de l'ajuda: 600 euros anuals.
  
- Persona amb una discapacitat en grau igual o superior al 65%, import màxim de l'ajuda: 900 euros anuals.
  
- Persona amb grau de discapacitat igual o superior al 75%, o en situació de gran invalidesa, import màxim de l'ajuda: 1.200 euros anuals.
  
C.2 Ajuda per a Escola Infantil:
  
- Per a finançar despeses d'educació i/o menjador, a tot el personal laboral amb fills en edat compresa entre els 4 mesos i els 3 anys, la quantitat màxima de 600 euros anuals.
  
C.3 Ajuda per a la reproducció assistida, definida en l'article 1 de la Llei 35/1988, de 22 de novembre, sobre tècniques de reproducció assistida: ajuda amb el límit de 600 euros, per a cobrir el cost del tractament.
  
C.4 Despeses per adopció internacional: ajuda amb el límit de 600 euros per cada fill.
  
C.5 Al·lèrgies: es concediran ajudes per a sufragar les despeses en alimentació especial de les persones amb al·lèrgies i/o intoleràncies: ajuda màxima de 600 euros anuals. Hi caldrà la justificació de la necessitat, amb certificat de la Sanitat Pública.
  
C.6 Lloguer d'habitatge: es concediran ajudes per a les víctimes de violència de gènere, conforme a la resolució judicial que acredite la necessitat abandó del domicili habitual de la víctima, amb un màxim de 120 euros mensuals.
  
Vuité. A efectes del còmput d'ingressos, aplicables en aquest barem, s'entén per unitat familiar la integrada pels cònjuges no separats legalment i, si n'hi haguera:
  
1. Els fills menors de 25 anys, sempre que convisquen amb el/la sol·licitant i no perceben rendes.
  
2. Els fills majors d'edat incapacitats, judicialment subjectes a pàtria potestat prorrogada o rehabilitada, o grau de minusvalidesa igual o superior al 65%, que no reben cap retribució.
  
3. Les persones a càrrec del sol·licitant, no previstes en els paràgrafs anteriors, que convisquen en el domicili d'aquest.
  
En el cas de separació legal, o quan no existira vincle matrimonial, la formada pel pare o la mare i tots els fills o persones a càrrec, que convisquen amb el/la sol·licitant.
  
Nové. Els sol·licitants, a fi d'acreditar els rendiments íntegres de la unitat familiar, així com el nombre dels seus membres, presentaran:
  
1. Còpia acarada de la declaració de l'IRPF.
  
2. Certificat d'empadronament.
  
3. Llibre de Família o Certificat del Registre d'Unions de Fet i/o Certificat de Convivència, expedit per l'Ajuntament.
  
Si no s'ha realitzat la declaració de l'IRPF, a més dels punts 2 i 3 anteriors, caldrà d'aportar:
  
- Certificat relatiu a l'exempció de l'IRPF, i
  
- Certificat d'Ingressos, expedit per l'Agència Tributària, de tots els integrants de la unitat familiar, o certificat de vida laboral dels membres de la unitat familiar, expedit per la TGSS, i certificat d'empresa dels membres de la unitat familiar que treballen.
  
Deu. L'import dels ingressos es farà coincidir amb el tram corresponent del Barem de l'Annex, així mateix es prendrà la casella dels membres de la unitat familiar i del vèrtex d'intersecció d'ambdós s'obtindrà el percentatge corresponent.
  
Aquest percentatge s'aplicarà a l'import de la factura o factures, o als límits, si n'hi haguera, de conceptes limitats.
  
Onze. El present Acord podrà revisar-se anualment.
  
Dotze. Una vegada signat es trametrà a la Direcció General de Treball i Seguretat Laboral, per a la seua publicació en el Diari Oficial de la Generalitat Valenciana.
  
Annex
  
Barem:
  
Rendiments íntegres
  
percebuts per la
  
unitat familiar Membres integrants de la unitat familiar
  
?????????- ???????????????-
  
de A 1 2 3 4 5 6 o més
  
Fins a 15.000,00 € 44 60 76 84 92 100
  
15.000,01 € 18.000,00 € 36 52 68 76 84 92
  
18.000,01 € 21.000,00 € 32 44 60 68 76 84
  
21.000,01 € 24.000,00 € 28 36 52 60 68 76
  
24.000,01 € 27.000,00 € 26 28 44 52 60 68
  
27.000,01 € 30.000,00 € 24 26 36 44 52 60
  
Més de 33.000,01 € 22 24 28 36 44 52
  
En prova de conformitat, signen el present acord a València, el 30 de setembre de 2005.
  
Per l'administració: Miguel Antonio Crespo Marzal, director general d'Administració Autonòmica
  
Per les organitzacions sindicals:
  
Javier Redomero Barco, representant d'UGT-PV
  
Maribel González Bustamante, representant d'UGT-PV